**Пәні:Қазақ тілі**

**Сыныбы: 2 «А»**

**Сынып жетекшісі: Елікбай А.Ш.**

**Сабақтың тақырыбы: Етістік
Сабақтың мақсаты:**Білімділігі: Оқушылардың етістік туралы білімдерін тереңдету, қайталау, пысықтау. Жаттығулар орындата отырып, сұрақ қою арқылы етістік тұрған сөздеді таба біліуге үйрету.
Дамытушылығы: сөзік қорларын, есте сақтау қабілеттерін, шығармашылық қабілетін дамыту.
Тәрбиелігі: әр түрлі саналы түрде орындауға, ұйымшылдыққа тәрбиелеу.
Сабақтың түрі: Аралас сабақ
Сабақтың әдіс – тәсілі: Түсіндіру, сұрақ –жауап, жаттығулар орындау.

**Сабақтың барысы:** І. Ұйымдастыру кезеңі
- Балалар бүгін қандай мақсатпен келдіңдер?
- Жақсы білім аламын деп келдім.
- Жақсы баға аламын деп келдім.
- 5 аламын деп келдім.
- Жарайсындар балалар алға қойған мақсаттарың өте жақсы екен!
Мақсаттарыңа жетіңдер.
ІІ. Ұй тапсырмасын сұрау. – Балалар үй тапсырмасына қандай дайындықпен келгендеріңді білейік. Сұрақтарға дұрыс жауап беріп, Алма талдағы алмаларды жинайық.
1. Сөз таптарына нелер жатады? (Зат есім, Етістік, сын есім, сан есім)
2. Зат есім дегеніміз не? (заттың атын білдіретін сөздер кім? не?)
3. Зат есімнің неше түрі бар? (Жекеше кім? не? Және көпше түрі
кімдер? нелер?)
4. Жалқы есім дегеніміз не? (жалқы есім адам, жер –су, қала, үй жануарларының аттарын айтады. Жалқы есімдегі сөздердің барлығы бас әріппен жазылады.)
5. Жалпы есім дегеніміз не? (жалқы есімдерден басқа зат есімдерді жалпы есім дегеніміз)
**«Сергіту сәті»**

«Қалай дыбыстайды?» ойыны.Жан-жануарлардың суреттері дыбыстарымен қоса беріледі.Олардың қалай дыбыстайтынын айтып,етістікті табу.

Мысалы:Ешкі маңырайды.Ит үреді.Сиыр мөңірейді.Қарға қаңқылдайды.

(Қоян,аю,жылан,жорға ат,бүркіт,ау тарту,балық аулау) Қимылмен көрсету

Қоян қайтеді?Қоян секіреді.

Аю қайтеді?Аю қорбандайды.

Жылан ше?Жылан ирелеңдейді.

Бүркіт ше?Бүркіт аспанда қалықтап ұшады.
 Бұл елді балалар «Сөз табы» деп аталатын патша басқарады екен. Оның тоғыз баласы бар екен. Ол өзінің тоғыз баласына тоғыз елді басқаруға бөліп беріпті. Біз сіздермен өткен сабақта «Зат есім» деп аталатын баласымен танысқанбыз (Зат есім ережесін айтып өту).

 Етістік деп заттың қимылын, іс-әрекетін білдіретін сөздерді айтамыз. Сұрақтары Не істеді? Не қылды? Қайтты? Бұл елде бір суретші өмір сүріпті. Ол әр түрлі суреттер салады екен. Суретші жануарлардың суретін салыпты.Біз бүгін сол жануарларға қимыл-әрекет қосып, мән-мағынасын ашуға суретшіге көмектесейік.

1- жаттығу. Суреттегі жануарлар мен құстардың атын жаз. Олардың қасына **не істейді? қайтеді?** деген сұрақтарға жауап беретін сөздерді тауып қой.

 Қой маңырайды. Сиыр мөңірейді. Жылқы кісінейді. Түйе боздайды. Мысық мияулайды. Ит үреді. Әтеш шақырады. Қаз қаңқылдайды.

 2 – жаттығу. Өлеңді мәнерлеп оқу. Етістіктерді теріп жазып, сұрақ қою.

Көктем келді, құс келді,

Күн ұзын, түн қысқа енді.

Көктем келді, су ақты,

Күннің көзі шуақты.

Көктем келді, гүл өсті,

Көбелектер гулесті. (Қ. Мырза Әли)

**Қорытынды.**
ІІІ. Үй тапсырмасы. 5 – жаттығу үйге, ережені жаттау.
ІV. **«Бағалау кезеңі».**

-Бүгінгі сабақтың бағасы жинаған смайликтер санына байланысты болады.Сондықтан ұпайларды санайық!

«5»-9-10 ұпай

«4»-7-8 ұпай

«3»-4-6 ұпай

**«Жүректен –жүрекке»**

Бір-бірімізге шын жүрегімізбен жақсы сөздерімізді айту арқылы тілектерімізді білдірейік!